CELEX: 62018TA0269
Language: sk
Date: 2019-05-08 00:00:00
Title: Vec T-269/18: Rozsudok Všeobecného súdu z 8. mája 2019 — Inditex/EUIPO — Ffauf Italia (ZARA) („Ochranná známka Európskej únie — Námietkové konanie — Prihláška slovnej ochrannej známky Európskej únie ZARA — Skoršie národné slovné a obrazové ochranné známky LE DELIZIE ZARA a ZARA — Dôkaz o riadnom používaní skorších ochranných známok — Článok 47 ods. 2 a 3 nariadenia (EÚ) 2017/1001 — Článok 18 ods. 1 nariadenia 2017/1001 — Povinnosť odôvodnenia“)

8.7.2019   
            
            
               SK
            
            
               Úradný vestník Európskej únie
            
            
               C 230/40
            
         
      Rozsudok Všeobecného súdu z 8. mája 2019 — Inditex/EUIPO — Ffauf Italia (ZARA)
      (Vec T-269/18) (1)
      
      („Ochranná známka Európskej únie - Námietkové konanie - Prihláška slovnej ochrannej známky Európskej únie ZARA - Skoršie národné slovné a obrazové ochranné známky LE DELIZIE ZARA a ZARA - Dôkaz o riadnom používaní skorších ochranných známok - Článok 47 ods. 2 a 3 nariadenia (EÚ) 2017/1001 - Článok 18 ods. 1 nariadenia 2017/1001 - Povinnosť odôvodnenia“)
      (2019/C 230/50)
      Jazyk konania: španielčina
      
         Účastníci konania
      
      
         Žalobkyňa: Industria de Diseño Textil, SA (Inditex) (Arteixo, Španielsko) (v zastúpení: G. Macías Bonilla, G. Marín Raigal a E. Armero Lavie, abogados)
      
         Žalovaný: Úrad Európskej únie pre duševné vlastníctvo (v zastúpení: J. Crespo Carrillo, splnomocnený zástupca)
      
         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Ffauf Italia SpA (Riese Pio X, Taliansko) (v zastúpení: P. Creta, A. Lanzarini, B. Costa, A. Sponzilli a M. Lazzarotto, advokáti)
      
         Predmet veci
      
      Žaloba podaná proti rozhodnutiu piateho odvolacieho senátu EUIPO z 2. februára 2018 (spojené veci R 359/2015-5 a R 409/2015-5) týkajúcemu sa námietkového konania medzi spoločnosťami Ffauf Italia a Inditex
      
         Výrok rozsudku
      
      
                  1.
               
               
                  Rozhodnutie piateho odvolacieho senátu Úradu Európskej únie pre duševné vlastníctvo (EUIPO) z 2. februára 2018 (spojené veci R 359/2015-5 a R 409/2015-5) týkajúce sa námietkového konania medzi spoločnosťami Ffauf Italia SA a Industria de Diseño Textil, SA (Inditex) sa zrušuje v rozsahu, v akom sa týka „konzervovaného, mrazeného, sušeného a vareného ovocia a zeleniny, byliniek a zeleniny, ovocných rôsolov, džemov a kompótov; mliečnych výrobkov, jedlých olejov a tukov“ patriacich do triedy 29 v zmysle Niceského medzinárodného triedenia tovarov a služieb na zápis ochranných známok z 15. júna 1957, v platnom znení, ako aj výrobkov „ryža, tapioka, ságo; múka a obilninové výrobky, chlieb, pekárske výrobky; droždie, prášky do pečiva; soľ, horčica, ocot, omáčky a iné chuťové prísady; korenie; občerstvenie na ryžovej báze“ patriacich do triedy 30, „čerstvej zeleniny“ patriacej do triedy 31, „ovocných štiav“ patriacich do triedy 31, „služieb maloobchodného a veľkoobchodného predaja, predaja cez komunikačné siete a cez katalógy, poštu, telefón, rádio a televíziu a prostredníctvom iných elektronických prostriedkov, a to predaja konzervovanej, mrazenej, sušenej a varenej zeleniny, jedlých olejov, ryže, múky a pekárskych výrobkov, ryže, múky, octu, omáčok a iných chuťových prísad“ patriacich do triedy 35 a „reštauračných (stravovacích) služieb; bufetov, jedální“ patriacich do triedy 43.
               
            
                  2.
               
               
                  EUIPO a Ffauf Italia znášajú vlastné trovy konania a sú povinní nahradiť trovy konania, ktoré vznikli spoločnosti Industria de Diseño Textil (Inditex) v konaní pred Všeobecným súdom.
               
            
         (1)  Ú. v. EÚ C 231, 2.7.2018.